18–40 százalék lett a megtakarítás
A legutóbbi fûtési szezonban 13–33 ezer forintot takarítottak meg azoknak a lakásoknak a tulajdonosai, amelyeknek fûtési rendszerét tavaly a gyõri önkormányzat segítségével korszerûsítették.
Öt társasház 172 lakása újult meg tavaly annak a kezdeményezésnek köszönhetõen, melynek segítségével fûtéskorszerûsítésen „estek át" az érintett épületek. Az Erfurti, Lepke, Szabolcska és Jereváni úti házakban önálló hõközpontot építettek ki, a lakásokban pedig a felszerelt költségelosztókkal lehetõvé tették az egyedi mérést, így szabályozhatóvá és kiszámíthatóvá vált a fûtés a téli hónapokban. A korszerûsítés összesen több mint húszmillió forintba került.
Hogy megérte, azt már világosan látni, a 2007/2008-as fûtési szezon számai pontosan bizonyítják: 18–40 százalékos megtakarítást sikerült elérni a korszerûsítéssel. Ez azt jelenti, hogy sikerült elérni a megcélzott 30 százalékos költségcsökkenést.
Mindezt annak ellenére, hogy a tavalyi átlaghõmérséklet 2,1 fokkal volt alacsonyabb – 4,6 fok – a fûtési idényben, mint egy évvel korábban. Az eltérések az egyes társasházak között abból adódnak, hogy különbözõ mûszaki állapotban vannak, attól függõen, hogy az úgynevezett panelprogram keretében az elmúlt években milyen felújításokat – nyílászárócserét, szigeteléskorszerûsítést – végeztek rajtuk. Minél több épületszerkezeti felújítás történt rajtuk, annál hatékonyabb lett a fûtés megújítása is. Az alacsonyabb megtakarítást mutató épületeknél is terveznek egyébként további korszerûsítés(eke)t, így a következõ fûtési szezonra várhatóan ott is eléri majd a megtakarítás mértéke a 30 százalékot.
A megtakarítás forintosítva 13–33 ezer forintot jelent egy szezonban a lakóknak, ami fedezi az erre az évre fizetendõ hozzájárulásukat.
A családoknak a beruházás 1500 forint pluszköltséget jelent a fûtésszámlában, amit öt éven keresztül kell fizetniük. Talán nem meglepõ, hogy az eredmények felmérésekor az is kiderült, az idõsebb korosztály jobban figyel a fûtésre, tudatosabban él a lehetõségekkel, az egyedi szabályozással.
A fûtéskorszerûsítési program – amely nem azonos az állami panelprogrammal – idén is folytatódik, a gyõri önkormányzathoz július 31-ig lehet beadni a pályázatokat. Azok a panelházak pályázhatnak, amelyeken az elmúlt öt évben ablakcsere és/vagy homlokzati vagy végfalszigetelést végeztek.
A célra 2008-ban több mint 29 millió forint áll rendelkezésre, ezt az önkormányzat a Gyõri Hõszolgáltató Kft. által tavaly befizetett, 50 millió forintos közérdekû kötelezettségvállalásából állja.
Gyõr panel fûtés